
Naslov: FAKULTETA ZA LOGISTIKO V KRŠKEM

Napoved za  voditelja:

Kar nekaj let je trajalo, da sta občini Krško in Celje le dobili svojo fakulteto. Gre za Fakulteto za logistiko, ki bo imela sedež v Celju in Center za univerzitetne in visoke strokovne študije in raziskave v Krškem. Njen program je bil že potrjen, zdaj pa bo objavljen tudi razpis za vpis rednih in izrednih študentov za šolsko leto 2005/2006 za dodiplomski in podiplomski študij na obeh lokacijah. Seveda sta za to morali zagonska sredstva prispevati tudi obe občini, mestne občina Celje in Krško.

T- "GORAN ROVAN>Krško 
X- $Jože Grajžl


V Krškem so se priprave za ustanovitev Fakultete za logistiko začele že pred sedmimi leti, v jeseni pa bo Fakulteta že začela delovati v prostorih nekdanje srednje šole. Krška občina pa bo morala tako kot celjska za začetek študija kar veliko prispevati.

T- FRANC BOGOVIČ
X- župan občine Krško

1.05 Zagotavljamo pa tudi sredstva v višini 45% celotnih stroškov za delovanje 1. letnika fakultete, prav tako pa tudi prostorov, se pravi prostori na Hočevarjevem trgu, ki jih moramo do začetka študijskega leta tudi še adaptirat.

Fakulteta za logistiko je polnopravna članica mariborske Univerze, v prvem študijskem letu bo vpisovala v triletni prvostopenjski univerzitetni program Logistika sistemov in visokošolski program Gospodarske logistike. 

T- dr. MIRAN LIPIČNIK
X- dekan Fakultete za logistiko Celje-Krško

2.12 Na visokošolskem študijskem programu smo predvideli 150 vpisnih mest za redni študij 

2.21  
in 200 razpisnih mest za izredni študij. Na univerzitetnem študijskem, ki ga tudi razpisujemo v tem, v tem času pa podobno številko, sto študentov v univerzitetnem študiju 1. stopnje kot rednih študentov in 150 kot izrednih študentov.

V obeh mestih bodo zagotovili tudi 140 ležišč v študentskih domovih. V Krškem bo to v nekdanjem dijaškem domu, zato pričakujejo, da se bo na Fakulteto za logistiko vpisalo veliko bodočih strokovnjakov iz vse Slovenije.

